NaiveNeuron/SloPal huggingface dataset:
Jasaň, Viliam, poslanec NR SR (2011-05-26):
Ďakujem pekne, pán predsedajúci. Vážená pani kolegyňa, dovolím si vás spýtať sa, ako to, čo ste predložili, súvisí s vládnym návrhom zákona o peňažných príspevkoch na kompenzáciu ťažkého zdravotného postihnutia? Buďte tak dobrá, odpovedzte mi. Ale nech je vaša odpoveď akákoľvek, aj vaše vystúpenie ukazuje, aké je nezmyselné spájať a otvárať viac zákonov v jednom. Pretože všetky, aj vami navrhované riešenia, aj predtým, ktoré boli, o ktorých hovorila pani poslankyňa Blahová, si zaslúžia, sú tak vážne a dôležité, že si zaslúžia naozaj samostatné prerokovanie v tomto parlamente a širokú diskusiu odborníkov. Ja vôbec nemám výhrady k obsahu toho, čo ste navrhli, ale k forme, ktorú ste zvolili. Je to neúcta k tým, ktorým vy vlastne svojimi pozmeňujúcimi návrhmi chcete nejakým spôsobom polepšiť. Ale oni sa mnohokrát o tom ani nedozvedia, pretože naštudovať taký zákon, ktorý bude mať toľko rôznych príloh a pozmeňovacích návrhov, bude problém aj pre odborníkov. A videl som to aj na rokovaní výboru, že tam mali problém vysvetliť aj odborníci niektoré veci, lebo jednoducho ani nevedeli o tom, že také niečo tam je. Ďakujem pekne.
Pellegrini, Peter, predseda NR SR (2015-05-05):
Ďakujem. Pán poslanec Lipšic.
Zs. Simon, poslanec: (2008-11-27):
Ak dovolíte, by som konštatoval, že nie je dôležité len to, koľko peňazí dáme, ale dôležité je aj to, kde a akým spôsobom ich dáme. Pretože táto vláda ukazuje, že treba dávať podporu na mlieko, ktoré nikdy vyrobené nebolo. A potom, že máme nedostatok. Tak potom, kde smerujú tieto peniaze, keď niekoľko desiatok miliónov, možnože viac ako 100 miliónov korún táto vláda vynakladá na mlieko, ktoré nikdy vyrobené nebolo? Treba sa nad tým zamyslieť. Aj nad tým, aký má dôsledok zákon o obchodných reťazcoch, ktorý bol novelizovaný v tomto roku, keď vidíme, že jeho dôsledok a skutočná tvár tejto vlády a snahy je likvidácia slovenského potravinárskeho priemyslu a následne poľnohospodárov. Ďakujem.
Jánoš, Vladimír, poslanec NR SR (2013-10-22):
Ďakujem pekne. Pani poslankyňa, ja by som sa chcel spýtať, či ste hovorili k veci, alebo k čomu ste hovorili, lebo nepochopil som absolútne pointu. Vy ste sa ani náznakom nevyjadrili k predkladanému zákonu ministerstva hospodárstva, ktorý je témou týchto okamihov. Váš prejav bol teda emotívny, menej emotívny, ako sme zvyknutí na vaše prejavy. Ale spomenuli ste VSŽ Košice v takej podivnej súvislosti. Ja by som sa vás chcel spýtať, pani poslankyňa, máte vy vôbec predstavu o tom, koľko taká VSŽ Košice zamestnáva ľudí? Môžem vám upresniť toto číslo, je to zhruba 12 000 zamestnancov, ktorí fungujú v tejto obrovskej spoločnosti, ktorí dostávajú za svoju prácu aj odmenu a, samozrejme, majú vytvorenú tým pádom aj nejakú životnú úroveň. Ak k tomu použijeme aj štandardný koeficient Európskej únie, zhruba 2,5; číslo 2,5; tak nám z toho vyjde zhruba 35-tisíc pracovných miest, ktoré sú vytvorené nielen v Košickom kraji, ale aj v ďalších priľahlých regiónoch. Toto je pre vás spochybňujúce číslo? Toto je pre vás čo? Toto je pre vás slabý údaj? Skúste sa nabudúce zamerať na nejaké konkrétne veci, konkrétnosti, ktoré by ste mohli vytknúť predkladaným zákonom, a nielen emotívne tu, nechcem sa neslušne vyjadriť, emotívne tu využívať váš prejav a myslieť si, že na tomto zabodujete. Toto bol veľmi, ale veľmi slabý prejav, pani poslankyňa. Ďakujem pekne.
Laššáková, Jana, podpredsedníčka NR SR (2013-09-24):
Na vystúpenie pána poslanca nie sú faktické poznámky. Poprosím vás ešte o pokoj, páni poslanci, aby sme dokončili tento bod. Vyhlasujem všeobecnú rozpravu za skončenú. Pán navrhovateľ, chcete zaujať stanovisko? Nech sa páči. Až by sme to mohli nejak, pán navrhovateľ, nechcem vás obmedzovať, ale aby sme to skončili do jedenástej, aby sme mohli hlasovať, alebo. Nech sa páči, dokončíme ešte tento bod.
V. Veteška, podpredseda NR SR: (2006-02-01):
(Hlasovanie.) Prítomných 135, za 71, proti 41, zdržalo sa 22 poslancov, nehlasoval 1. Národná rada sa uzniesla nepokračovať v ďalšom prerokúvaní tohto návrhu zákona. Ďalej pristúpime k hlasovaniu o návrhu poslanca Národnej rady Slovenskej republiky Jána Patakyho na vydanie zákona, ktorým sa mení a dopĺňa zákon Národnej rady č. 369/1990 Zb. o obecnom zriadení v znení neskorších predpisov, tlač 1442. Prosím kľud v rokovacej sále! Páni poslanci z SDKÚ! Pán Tóth! Poprosím kľud v rokovacej sále. Pán Cabaj, uveďte hlasovanie.
Zmajkovičová, Renáta, podpredsedníčka NR SR (2013-03-13):
Faktické poznámky nie sú. Teraz v rozprave pán poslanec Vašečka, máte... Nech sa páči.
Hrušovský, Pavol, podpredseda NR SR (2011-09-06):
Oddýchnutí.
Laššáková, Jana, podpredsedníčka NR SR (2012-10-24):
Nech sa páči, pán poslanec Mihál, ďalší písomne prihlásený do rozpravy.
Bugár, Béla, podpredseda NR SR (2019-06-26):
Prezentujme sa a hlasujeme. (Hlasovanie.) Prítomných 141, za 88, proti 2, zdržalo sa 50 poslancov, 1 nehlasoval. Konštatujem, že návrh sme schválili. Nech sa páči.
Ďuriš Nicholsonová, Lucia, podpredsedníčka NR SR (2017-04-05):
Ďakujeme pekne za vaše vystúpenie, pani poslankyňa. Na vaše vystúpenie registrujem dve faktické poznámky. Končím možnosť prihlásiť sa s faktickou poznámkou. Nech sa páči, pán poslanec Gröhling.
Blanár, Juraj, podpredseda NR SR (2023-05-03):
Ďakujem, pán minister. Teraz poprosím spoločného spravodajcu z ústavnoprávneho výboru pána poslanca Juraja Šeligu, aby informoval Národnú radu o výsledku rokovania vo výboroch a rovnako zdôvodnil návrh výboru. Nech sa páči.
Pčolinský, Peter, podpredseda NR SR (2023-06-15):
Teraz sa pýtam, kto sa chce prihlásiť okrem pána poslanca Suju do rozpravy ústne. Dvaja poslanci, vyhlasujem, teda uzatváram možnosť prihlásiť sa do ústnej rozpravy. Ako prvý vystúpi pán poslanec Suja a potom Filip Kuffa.
Matovič, Igor, poslanec NR SR (2012-05-03):
Janko Mičovský, som rád tomuto vystúpeniu tvojmu prvému v Národnej rade a možno prezradím trošku také tajomstvo, prvý krát som ťa videl až potom, keď si sa stal poslancom, a tým by som aj chcel vyjadriť jedno, že na kandidátku medzi prvých vlastne desať ľudí som ťa dal bez toho, aby som ťa videl, dal som ťa práve preto, aby možno sme poľudštili parlament, aby sa sem dostali ľudia, ktorí dokážu na veci pozerať s nadhľadom a priniesť, hovorím, trošku ľudskosti do politiky, a myslím si, že vydal si sa správnou cestou. Takže iba to som chcel.
Vážny, Ľubomír, poslanec NR SR (2010-10-21):
Preto, lebo sme dva roky rokovali s vyšším územným, jednoznačne časový harmonogram je takýto. Po jednom roku som prvýkrát za minulé štvorročné obdobie, prvýkrát rokoval s vyššími územnými celkami. Po dvojročnom úsilí sme nedospeli k ničomu. Len k nejakým verbálnym sľubom, že budú harmonizovať, aj to len dva vyššie územné celky z osem. A v praxi to neznamenalo v podstate nič, lebo to bolo na báze dobrovoľnosti a potom už ten posledný rok sme začali robiť komplexne na tomto zákone o dráhach, čo je veľmi, pozrite si ten zákon, to je veľmi veľký objem a zároveň sme do neho implementovali to, čo tu už bolo prezentované v Smernici Európskeho parlamentu Rady a riešili sme v ňom aj túto regionálnu dopravu.
Petrík, Simona, poslankyňa NR SR (2019-09-24):
Ďakujem pekne. Marek, ja chcem v prvom rade povedať, že je tu jeden veľký rozdiel medzi tromi návrhmi predošlými a tým tvojím alebo vaším v OĽANO, a to je ten, že obsahuje niekoľko naozaj dobrých riešení. Takže za to ti ďakujem. Ale je tu nejaké to „ale“, ktoré by som rada ti povedala aj teraz vo faktickej a potom aj vo svojom vystúpení. Ty si spomínal, že teda ženy reportujú všetky tie negatívne veci, ktoré sa im dejú, keď sa rozhodnú pre potrat. Áno, nikto nechce potraty, ani my. Potrat skrátka nie je ani príjemná, ani šťastná, ani dobrá vec, hej. Všetci, všetci to vnímame veľmi negatívne a chceme, aby ženy chodili na potrat čo najmenej. Ale množstvo žien má napríklad aj popôrodné depresie, keď donosia dieťa a potom ho musia napríklad dať na adopciu. Čiže tam takisto je veľké, veľké množstvo žien, ktoré trpia depresiami aj napriek tomu, že to dieťa donosia. Ďalej, množstvo žien uvádza a reportuje, že ich lekár alebo lekárka manipulatívne ovplyvňovali naopak a strašili dôsledkami pôrodu. Čiže keď to zhrniem, ja som naozaj tiež úplne za, aby sme zlepšili poradenstvo a prevenciu na Slovensku, lebo je to podľa mňa veľmi chabé, ale musí byť jasné, úplne jasné, aké informácie ženy dostávajú a akým spôsobom im ich ten dotyčný lekár alebo lekárka podáva. Ďakujem.
Kaník, Ľudovít, poslanec NR SR (2011-10-19):
Teraz pristúpime k hlasovaniu o návrhu z rozpravy, ktorý som predložil ja. Dajte, prosím, hlasovať.
Bugár, Béla, podpredseda NR SR (2010-08-10):
Pán poslanec Kaník.
Šimečka, Michal, podpredseda NR SR (2024-02-16):
Ďakujem pekne. Pán poslanec Stachura.
Verešová, Anna, poslankyňa NR SR (2016-04-20):
Ďakujem za slovo. Naša kolegyňa Silvia spomenula aj chránené pracoviská, chránené dielne. Ja sama som stála v našej neziskovej organizácii pri založení troch chránených pracovísk, na ktorých doteraz už osem rokov zamestnávame šesť zdravotne znevýhodnených, a dovolím si povedať, mladých ľudí, pretože sú vo veku, a to dobre počúvajte, od 25 do 43 rokov. Takže sú to ľudia, ktorí v určitej chvíli svojho života stratili zdravie. A skutočne mám k nim veľkú úctu za to, ako chcú bojovať. Len problém je, že my im nedávame dostatočný priestor, aby prácu získali. Viem, ako sa pri novele o zákone o službách zamestnanosti znížil finančný príspevok na týchto zamestnancov, ktorí sú zdravotne znevýhodnení. Znížil sa o polovicu, znížil sa veľmi sofistikovane, nie priamo v zákone, ale v interných smerniciach, v interných postupoch, znížil sa tak, znížil sa podľa fondu pracovného času tohto zamestnanca. Samozrejme, že invalidi robia na polovičné úväzky, a práve preto sa znížil na polovicu. Dnes prevádzku chránených dielní držia na svojich pleciach úplne nadšenci, ktorí ešte stále sa úfajú, že sa niečo zmení. Prosím vás, zmeňme v tomto niečo. Ak niekto zneužíva chránené pracoviská, chránené dielne a zneužíva týchto zamestnancov, poďme na kontrolu. Kontrolný mechanizmus je dobrý. Zrušme konkrétne pracovisko, ale nekosme tento nástroj en bloc a nerušme a nehaňme chránené dielne, chránené pracoviská, tých, ktorí ich zriadili.
Hort, Milan, podpredseda NR SR (2011-05-19):
Ďakujem, pán minister. Pani poslankyňa má zrejme doplňujúcu otázku. Musíte ešte vydržať, pán minister, pri pulte určenom pre rečníka. Nech sa páči, pani poslankyňa.
Mazurek, Milan, poslanec NR SR (2022-12-02):
Ďakujem kolegovi. No ja som naozaj musel ísť do rozpravy, lebo mne to príde fakt absurdné v tejto dobe, keď odvšadiaľ počúvame, ako sa kopia dlhy, ako nie sú peniaze na nič a potom tu vládni poslanci navrhnú, poďme platiť za autá pre verejnú správu dvakrát toľko len preto, aby sa do nich nelial benzín, ale aby sa do nich strkala zástrčka alebo zásuvka alebo proste, aby sa nabíjali baterky. Veď to je absurdné! To nie je ekologické. To je uletené. To je šialené. Veď takto nemôžme pristupovať k štátu. To znamená, preto som vystúpil a chcem počuť tú pravdu. Lebo ak to povieme v úvodnom slove, meníme limity, aby sme mohli byť ekologickí, to znie normálne krásne, ale to je jak od Orwella. Keď povieme, platíme dvakrát toľko, lebo chceme byť na baterky, tak nech to ľudia vedia. Lebo tí to vo výsledku budú musieť zaplatiť.
Suja, Miroslav, poslanec NR SR (2023-03-31):
Ďakujem za slovo, pán podpredseda. Pán poslanec Baránik, ďakujem, že ste takto vystúpil, aby sme mohli na vás reagovať, vážim si to, pobavil ste ma, v dobrom. V dobrom. Konečne trošku veselšie, ale nič na tom nemení, že je fakt, že novinári nepíšu pravdu vo veľa prípadoch úmyselne. Vo veľa prípadoch úmyselne nepíšu pravdu a prekrúcajú. A to je fakt, s tým nespravíme nič a každý rozumný, inteligentný človek, čo má aspoň trošku základné znalosti, tak si to všimne pri niektorých článkoch. Tiež ste ma pobavil tým, že ste povedal, že však si kupujem noviny podľa vás s tým, aby sme čítali klamstvá, lebo pravdu sa dozvieme hocikde (povedané so smiechom) alebo kvôli komentárom. Ja si myslím, že nie každý má čas si dohľadávať tú pravdu. Je ideálne, keď je to zhrnuté v tých novinách, čo sa všade stalo, lebo to si neviem predstaviť, že kto by tu mohol sledovať celý svet, na to sú tí novinári, a kde budú pravdivo informovať a plus môžu tie komentáre, samozrejme, tam byť. Ale nie klamstvá a prekrúcanie. Tak takto si predstavujem ja prácu novinára. Ale vieme vo veľa prípadoch, akí tí novinári sú, no, bohužiaľ, sú, akí sú, ale to teraz neznamená, že by zasluhovali nejakú vyššiu formu ochrany. Podľa mňa takisto musia zniesť určitú kritiku, lebo veľakrát keď sa tí ľudia cítia ukrivdení, tak v tom afekte niečo napíšu a povedia, čo by možno inak nenapísali, lebo nemajú inak ako možnosť zareagovať. Takže takisto ako my, ako obyčajní ľudia, tak aj novinári by mali zniesť určitú formu kritiky. Samozrejme, to, čo ste povedali, s tým každý musí súhlasiť, žiadne fyzické násilie alebo nejaké brutálne vyhrážanie. To je neakceptovateľné, ale normálna reakcia, ja si myslím, každého nasratého človeka väčšinou... (Prerušenie vystúpenia časomerom.)
Blaha, Ľuboš, podpredseda NR SR (2024-02-15):
Ďakujem pekne, pán minister. Pani poslankyňa Plevíková má doplňujúcu otázku, nech sa páči.
Pellegrini, Peter, predseda NR SR (2015-06-25):
Prezentujme sa a hlasujme o uznesení, tak ako je uvedené v tlači 1585. Ide o návrh na voľbu zástupcu navrhnutého vládou Slovenskej republiky do Dozornej rady Sociálne poisťovne. (Hlasovanie.) Prítomných 134 poslancov, za hlasovalo 79, zdržalo sa 53, nehlasovali 2. Konštatujem, že Národná rada schválila navrhované uznesenie. Poprosím teraz pána poslanca Mihála, aby uviedol hlasovanie v prvom čítaní o návrhu poslancov Zajaca, Brocku, Gibalovej a Hudackého na vydanie zákona, ktorým sa mení a dopĺňa zákon č. 5/2004 Z. z. o službách v zamestnanosti, tlač 1595, bod 41 schváleného programu. Nech sa páči, pán poslanec, máte slovo. (Hlasovanie o návrhu poslancov Národnej rady Slovenskej republiky Pavla Zajaca, Júliusa Brocku, Moniky Gibalovej a Jána Hudackého na vydanie zákona, ktorým sa mení a dopĺňa zákon č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov , tlač 1595.)
Kollár, Boris, predseda NR SR (2020-04-28):
Ďakujem, pán poslanec. Slovo má pán poslanec Kuriak.
Pčolinský, Peter, podpredseda NR SR (2023-02-08):
Pán poslanec Nemec.
Jurinová, Erika, poslankyňa NR SR (2017-04-07):
Ďakujem pekne. Pán Senko, no možnože keby ste mi povedali jedno číslo, ktoré som povedala zle, to by som bola veľmi rada, ocenila by som to. No ale však, neviem však, možnože ste počúvali na pol ucha iba. Čo sa týka mojej politickej činnosti, ako ste povedali tak, že som proste povinnú jazdu nejakú. No si predstavte, že táto téma ma fakt zaujíma a ma ťaží. Predstavte si to, ja viem, že pre vás je to asi nepredstaviteľné, ale je to vec, do ktorej sa vkladám, lebo mi vadí, čo sa tu deje v tomto štáte. Vy tomu nerozumiete, že rady matiek, otcov a detí sú spravodlivo rozhorčené, lebo sa nevedia domôcť svojich práv? A tunak to začína. Veď pán minister je stelesnením toho, že sa tu nič v tejto oblasti doteraz nekoná. A zrazu poslanci dajú schôdzu, dajú – čo to je? – podanie na schôdzu a pár dní pred tým, ako sa uskutoční schôdza, vyjde s veľkými riešeniami, o ktorých žiadni odborníci nevedia? Veď to je až trapné, úplné trapné. Pán Blaha, tak rada by som vám povedala, ale nechám si to radšej pre seba, nebudem sa znižovať na vašu úroveň. Miera chudoby, ja som povedala, že je, že sa veľmi pomaly znižuje, veľmi pomaly. Mňa vôbec netrápi, že je vyššia ako priemer Európskej únie. Mňa trápi, že vzhľadom na to, ako rastie ekonomika, sa veľmi pomaly znižuje na Slovensku. Toto bolo cieľom toho, čo som vám chcela povedať. A ešte, na rozdiel od vás mám okolo seba ľudí, aj keď ja nie som odborník, s ktorými sa naozaj radím a ktorí mi hovoria odborné veci. Takže nebojte sa vy o moju odbornosť! V nej sa stále zdokonaľujem. (Potlesk.)
Jurinová, Erika, podpredsedníčka NR SR (2014-10-21):
Pán poslanec Fronc.
V. Veteška, podpredseda NR SR: (2004-01-22):
Pán predseda zahraničného výboru, pýtam sa, chcete vystúpiť? Pán Figeľ, chcete vystúpiť na záver? Nie? Ďakujem. Prerušujem rokovanie o tomto bode programu. Ďakujem pán predseda vlády za predloženie. Budeme pokračovať v prerušenom rokovaní, v ktorom sme prerokúvali vládny návrh zákona o voľbách do Národnej rady Slovenskej republiky . Predkladateľom je pán minister vnútra Vladimír Palko. Ja len pre pripomenutie uvádzam, že ide o vládny návrh zákona, ktorý ste dostali ako tlač 478, návrh na jeho pridelenie na prerokovanie výborom máte v rozhodnutí č. 486. Prerušovali sme rozpravu v čase, keď bola uzavretá možnosť ďalších ústnych prihlášok do rozpravy. A v rozprave vystúpia postupne pán poslanec Heriban a poslanec Šimko. Pán poslanec Heriban, máte slovo. J. Heriban, poslanec: Vážený pán predsedajúci, vážený pán premiér, vážení páni ministri, vážené kolegyne, vážení kolegovia, dostal som od predsedu parlamentu 5 minút. Skúsil by som poprosiť niekoho, nech mi to stopuje, aby mi potom minútu pred vypršaním limitu ukázal, aby som to razantne a dynamicky skrátil. Dovoľte mi, aby som...
Laurenčík, Milan, podpredseda NR SR (2021-10-01):
Pán poslanec Peter Pčolinský s faktickou poznámkou.
Muránsky, Peter, poslanec NR SR (2012-09-19):
Ďakujem, pán podpredseda. Uznesením č. 115 pridelila Národná rada vládny návrh zákona o ovzduší na prerokovanie týmto výborom: ústavnoprávnemu a výboru pre životné prostredie a pôdohospodárstvo. Za gestorský výbor, samozrejme, určila výbor pre pôdohospodárstvo a životné prostredie. Oba výbory Národnej rady prerokovali daný návrh zákona a súhlasili s ním. Zároveň gestorský výbor odporučil hlasovať o bodoch spoločnej správy 1 až 11 a tieto body schváliť. Zároveň odporučil gestorský výbor schváliť vládny návrh zákona s pripomienkami. Prosím, pán predsedajúci, otvorte rozpravu.
Grausová, Natália, poslankyňa NR SR (2018-05-16):
Ja si pamätám, že teda naozaj tie klasické, pôvodné zdravotné školy naše slovenské vychovávali veľmi kvalitné a zodpovedné zdravotné sestry. Tie sestry išli tam kvôli tomu, pretože mali vzťah k pacientovi, chceli pomáhať. Jednoducho chceli ošetrovať, chceli byť zdravotnými sestrami. A ešte jedna skúsenosť. Ja viem, že potom teda po tých, po tom ´92. alebo ´89. dosť veľa týchto zdravotných sestier odišlo do zahraničia, najmä do Rakúska. A všetky absolventky tých našich klasických stredných zdravotníckych škôl sa veľmi dobre uplatnili a mali také referencie, že boli na oveľa vyššej úrovni odbornej, než boli zdravotné sestry trebárs, konkrétne čo ja viem, tak v Rakúsku. Naozaj na oveľa vyššej úrovni. A získavali tam aj dobré postavenie. Čo je, žiaľ, škoda, pretože my sme o ne prišli. Ale fakt je ten, že tie školy vychovávali veľmi dobré zdravotné sestry. Vďaka.
M. Číž, podpredseda NR SR: (2009-04-22):
Slovo má pán poslanec Mikloško, pripraví sa pani poslankyňa Vášáryová.
M. Hort, podpredseda NR SR: (2009-04-16):
Pani poslankyňa, nech sa páči.
Grendel, Gábor, podpredseda NR SR (2020-12-03):
Ďakujem, pán poslanec. Teraz prosím poverenú overovateľku pani poslankyňu Hajšelovú, aby oznámila výsledok verejného hlasovania o návrhu na voľbu kandidáta na generálneho prokurátora. (Výsledky verejného hlasovania o návrhu na voľbu kandidáta na generálneho prokurátora Slovenskej republiky , tlač 340.)
Dostál, Ondrej, poslanec NR SR (2024-01-19):
Pán poslanec Hargaš, rozoberali ste tu tú koaličnú tézu, že v takej atmosfére, s takým tlakom a v takej dĺžke sa o žiadnom zákone nerokovalo. No, v takej dĺžke, to by som si ja dovolil nesúhlasiť. To je úplne štandardné, že keď sa v decembri predloží do parlamentu nejaký návrh zákona, tak ak máme na rok 2024 tak naplánované schôdze, ako máme, tak keby tu nikto nevymýšľal so skracovaním legislatívneho konania, tak návrh zákona, ktorý bol v decembri predložený do parlamentu, by šiel 30. januára na schôdzu do prvého čítania a tam by sa o ňom normálne rokovalo. Čiže aj keby sme nerokovali tu teraz, tak by sme mali dospieť k tomu istému záveru, že zhruba povedzme 30. januára by sme o tom návrhu zákona mali v prvom čítaní rokovať v Národnej rade, akurát teda my by sme si ušetrili tieto desiatky hodín rozpravy a faktických pripomienok a vláda, vládna koalícia by si ušetrili tie klamstvá a falošné argumenty, ktoré si z prsta vycucali, aby odôvodnili skrátené legislatívne konanie, nemuseli by tvrdiť, že Európska únia od nás žiada, aby sme toto prerokovali v skrátenom konaní, inak bude infringement a pokuty. 	A samotná Európska únia ich pristihla pri tom, že to nie je pravda a vyzýva nás cez komisiu, prokuratúru a teraz už aj parlament, aby sme to nerobili v skrátenom konaní, nemuseli by vymýšľať s nejakými nálezmi Ústavného súdu, ktoré nám nie sú schopné doteraz ukázať... (Prerušenie vystúpenia časomerom.)
Fecko, Martin, poslanec NR SR (2014-04-01):
Ďakujem pekne. Pán kolega, ja iba jednu vec týkajúcu sa prevodu tých pozemkov pod budovami, respektíve iných stavieb. Pri reštitučných konaniach, teraz hovorím o reštitúciách, je to zákonná prekážka, lebo pokiaľ je to zastavané, to znamená, vtedy musí tam prísť náhrada a pozemky sa vydávajú, to znamená, vracia vlastnícke právo iba na pozemky, ktoré sú vhodné na poľnohospodársku a lesnú činnosť. To si musíme uvedomiť. Že tieto pozemky pod budovami, pokiaľ nebudú slúžiť poľnohospodárskej a lesnej činnosti, nebudú môcť byť vrátené, pretože tam ide náhrada. Takže pozor na to, tam nejaké tie plochy nebudú en bloc celé vydané. Toľko z mojej strany. Ďakujem.
P. Hrušovský, predseda NR SR: (2005-10-27):
(Hlasovanie.) 123 prítomných, 122 za, 1 nehlasoval. Body zo spoločnej správy, tak ako ich uviedol pán spoločný spravodajca, sme schválili. Ďalší návrh.
Pellegrini, Peter, predseda NR SR (2014-12-10):
Pán predseda Podmanický.
Viskupič, Jozef, poslanec NR SR (2015-09-16):
Ďakujem. Ja som s takou nedočkavosťou čakal na vystúpenie práve vás, pán predseda, pretože viac-menej sa tu hovorí o nejakej zhode politickej reprezentácie, ale predsa len sú niektoré názory, ktoré túto zhodu ako keby nepotvrdzovali. Preto pre mňa je dosť veľkým sklamaním jeden moment a ten moment je používať ako lakmusový papier, alebo neviem ako to inak nazvať, osud 700 alebo 1 200 ľudí iba a len na to, aby sme mali v následnej debate alebo v následnom nasadzovaní politík nejaký argument. Totižto myslím si, že každé jedno rozhodnutie každej jednej rodiny alebo každého jedného utečenca, ktorý prechádza z Grécka cez Srbsko, cez Maďarsko a podobne, je pre nás veľkým argumentom, pretože si nás nevyberá ako tú cieľovú krajinu. A chcem upozorniť na jeden zásadný fakt a to, že azylová politika nie je zdieľaná, slovenská azylová politika nie je zdieľaná cez európsky priestor. To znamená, udelenie azylu na Slovensku znamená, že tohto azylanta budúceho viažeme napriek jeho vôli, ktorú prejavuje tým, že chce žiť v Nemecku, možno v Rakúsku, ho viažeme na územie Slovenskej republiky na dlhé obdobie. Preto si myslím, že je omnoho dôležitejšie skúsiť, ak by malo prísť k nejakému reálne dobrovoľnému pobytu s ambíciou integrovať sa do slovenského prostredia nejakú inú metódu ako to, že budeme vyžadovať... (Prerušenie vystúpenia časomerom.)
K. Tóthová, poslankyňa: (2009-10-28):
Ďalej. Vysoká škola pracuje na systéme akademickej slobody. Ak bude pracovať základné školstvo a stredné školstvo na systéme akademickej slobody, potom budem súhlasiť aj s obsahom takého zákona, aký je predložený. Ale základné školstvo a stredné školstvo nepracuje na systéme akademickej slobody. Pokiaľ tu boli reči o nejakom nacionalizme. Vážení, to je pritiahnutie niečoho, čo nebolo povedané. Takisto budú mať problémy deti z východu, ktoré pôjdu na západ Slovenska, alebo zo západu Slovenska na východ, alebo keď chcete aj v tom istom meste z jednej školy do druhej, keď sa presťahujú napríklad zo sídliska do rodinného domu a prejdú do inej školy. Takže nerobte tu niečo, čo nebolo povedané, nedávajte mi do úst to, čo nebolo povedané. A opätovne zdôrazňujem, predložený legislatívny návrh nepodporím, lebo je zlý.
P. Hrušovský, podpredseda NR SR: (2002-08-19):
G. Palacka, poslanec: Ďakujem pekne, pán predsedajúci. Pán prezident navrhuje spolu 7 pripomienok. Navrhujem, aby sme o nich postupne hlasovali. Dajte, prosím, hlasovať o pripomienke číslo 1.
Richter, Ján, minister práce, sociálnych vecí a rodiny SR (2017-11-28):
Chcem len veľmi poďakovať, že sme sa dokázali v takejto dôležitej veci dohodnúť naprieč celým parlamentom. Ďakujem.
Žiga, Peter, podpredseda NR SR (2023-12-19):
Ešte raz, dobré ráno, vážené panie poslankyne, vážení páni poslanci, otváram deviaty rokovací deň 6. schôdze Národnej rady Slovenskej republiky. Na dnešnom rokovacom dni o ospravedlnenie poprosili, požiadali pán poslanec, z dôvodu práceneschopnosti pán poslanec Mikloško a pani poslankyňa Záborská. Budeme pokračovať v prerušenej rozprave v druhom čítaní o vládnom návrhu zákona, ktorým sa mení a dopĺňa zákon č. 575/2001 o organizácii činnosti vlády a organizácii ústrednej štátnej správy, tlač 90. Máme tu pána ministra, zastupuje pán Erik Tomáš. A máme tu aj spravodajcu. Ďalším v poradí z písomne prihlásených rečníkov do rozpravy je poslanec Mikulec. Nie je v sále, prepadá mu poradie. Nech sa páči, pán poslanec Sulík. (Pokračovanie rokovania o vládnom návrhu zákona, ktorým sa mení a dopĺňa zákon č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov a ktorým sa menia a dopĺňajú niektoré zákony , tlač 90.)
Hlina, Alojz, poslanec NR SR (2014-07-08):
Ďakujem pekne. Rozmýšľam, že ako to povedať, aby som to stihol. Ale čo nestihnem, poviem v rozprave. Nezdieľal by som, pani kolegyňa, to nadšenie a úmysly tuná našich kolegov. Prosím vás, oni doniesli do parlamentu zákon, v ktorom je zakopaný podvod. Normálny čistý podvod. Včera to zistili, spanikárili. Dneska vytiahli premiéra, aby povedal, že dajú to do ústavy. Prosím vás, spĺňa to viaceré úlohy. Tuná normálne zabezpečili prázdnu sálu, aby to nepočúvali. V tomto zákone, v parlamente je predložený zákon, v ktorom je zakopaný čistý podvod. Normálne keď to niekto povie, tak to je jasné, to je jasné. Otázka stojí, že sa musí preukazovať, či to bol úmysel alebo nie, či tam bol alebo nebol úmysel. To bude jediné, čo bude problém. V tomto zákone je zakopaný podvod. Je. A dneska ste to len potrebovali zakryť, prekryť, zadymiť a vyhlásením à  la ústava. Prosím vás, to je, ako keby ste povedali, že idete zaviesť trest smrti. No zaveďte ho, ale nemôžte! Prosím vás, tieto silácke vyjadrenia dneska typu, to je, ako keby Belgičania povedali, že belgická čokoláda je strategická surovina a oni nedovolia jej vývoz. Prosím vás, ak sme raz účastníkmi nejakého, pred chvíľkou sme tu rozprávali o fondoch, tak niečo je s tým aj spojené, s niečím musíte rátať. A to je presne to. Hráte nekorektnú hru s ľuďmi tejto krajiny. Dneska ste spravili silácke vyhlásenie, ktoré viete, že nemôžte tak definovať. Nemôžte. A napriek tomu ste ho urobili len preto, aby dneska o piatej prešlo prvým hlasovaním niečo, čo začne definovať a kreovať čistý podvod. Normálny čistý podvod s vodou na ľuďoch tejto krajiny, ktorý ohrozí, reálne ohrozí pitné zdroje, vodu, dostatok vody, zdravie občanov a špeciálne východniarov. Špeciálne, pán minister, a vy ako guru, ako prvý medzi rovnými z východu, tak... (Prerušenie vystúpenia časomerom.)
A. Belousovová, podpredsedníčka NR SR: (2008-02-12):
Prerušujem rokovanie o tomto bode programu. Ďalej bude nasledovať rokovanie o návrhu vlády na skrátené legislatívne konanie o vládnom návrhu zákona, ktorým sa dopĺňa zákon č. 43/2004 Z. z. o starobnom dôchodkovom sporení a o zmene a doplnení niektorých zákonov v znení neskorších predpisov . Návrh vlády ste dostali ako tlač 552. Prosím teraz pani ministerku práce, sociálnych vecí a rodiny Slovenskej republiky pani Vieru Tomanovú, aby návrh vlády odôvodnila. Nech sa páči, pani ministerka, máte slovo.
Hrnčiar, Andrej, podpredseda NR SR (2018-05-24):
Pani poslankyňa Remišová, reakcia na faktické poznámky.
Bugár, Béla, podpredseda NR SR (2011-07-12):
Prezentujme sa a hlasujme o návrhu pani poslankyne Gibalovej. (Hlasovanie.) Prítomných 141 poslancov, za 70 poslancov, proti 61, 9 sa zdržali hlasovania, 1 nehlasoval. Konštatujem, že tento návrh nebol schválený. Nech sa páči.
J. Laššáková, poslankyňa: (2007-06-27):
Obdivujem pani ministerku, ako trpezlivo znášala všetky invektívy na svoju osobu a ako sa snažila vysvetľovať a diskutovať. Aj dneska tu trpezlivo sedela a počúvala a som rada, že všetky tieto pochybnosti, ktoré tu boli vznesené, myslím si, že argumentmi zdokladovala, ako to vlastne je. Ale kto chce tomu rozumieť, tak to pochopil, a kto nechce tomu rozumieť, tak to jednoducho  nepochopí a bude si stále tvrdiť svoje. Ja znova len chcem podotknúť, že Zákonník práce, tak ako bol schválený vládou a ako bol nám predložený do Národnej rady, je vyváženou právnou normou a naozaj prax ukáže a možno budeme hodnotiť po roku, že všetky tieto predpovede a katastrofické scenáre, ktoré tu aj dneska zazneli, sa nenaplnia a Zákonník práce bude dobrou právnou normou. Ďakujem pekne. (Potlesk.)
Ďuriš Nicholsonová, Lucia, podpredsedníčka NR SR (2018-09-19):
V rozprave teraz vystúpi pán poslanec Kotleba.
Puci, Róbert, poslanec NR SR (2014-07-09):
Prosím, pán predseda, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
M. Číž, podpredseda NR SR: (2009-02-10):
Teraz v rozprave vystúpi pán poslanec Prokopovič.
Bugár, Béla, podpredseda NR SR (2011-05-27):
Ďalej v rozprave vystúpi pán poslanec Číž, nech sa páči. Pán poslanec Zelník, som pred chvíľočkou povedal, podľa rokovacieho poriadku je možné sa prihlásiť do tej doby, kým ešte rečník hovorí, s faktickou poznámkou. Nech sa páči. No, vidím, pán poslanec, že ste sa pripravili aj s vodou. Nech sa páči, máte slovo.
Hrnko, Anton, poslanec NR SR (2018-05-09):
Ďakujem, pán predsedajúci. Pán Pčolinský, skôr než začnete rozprávať, mali by ste si uvedomiť, čo chcete rozprávať a ako to chcete rozprávať, lebo potom tie vaše výpovede vyzerajú tak, ako táto. Nebudem sa na tie ďalšie časti, ktoré sa týkali iných, budem sa len tej časti venovať, ktorá sa týkala mňa. A hlboko ste ma urazili, pretože od ´94. roku, resp. v ´94. roku, keď sa robil v marci pokus o nápravu Slovenska, tak som bol medzi tými, ktorí odvolávali Mečiara a na jeseň v ´94. som bol zvolený do parlamentu za Demokratickú úniu. Tú stranu, ktorú tak hádzali do rôznych výborov, jak to tu niekto spomínal. A dať mňa do spojitosti s vylúčením Gauliedera je obyčajné chrapúnstvo, pretože ja som tu Gauliederovi zo všetkých pomohol asi najviac. Aj som mu dal návod, ako sa má brániť a vy mňa takto očiernite? No ja to nemôžem prežiť. No, musel by som si ísť kúpiť nový oblek.
Bugár, Béla, podpredseda NR SR (2019-10-16):
Prezentujme sa a hlasujme. (Hlasovanie.) Prítomných 134, za 101, zdržalo sa 31 poslancov, 2 nehlasovali. Tieto body sme schválili. Ďalej.
P. Farkas, poslanec: (2001-12-13):
Gestorský výbor odporúča neschváliť. J. Migaš, predseda NR SR: Ešte raz, pán spravodajca, ešte raz. Pokojne. Na strane 13 sme už o všetkých hlasovali.
Kollár, Boris, predseda NR SR (2020-04-28):
Ďalší v rozprave vystúpi pán poslanec... Pardon, ešte jedna faktická poznámka. Chce reagovať predrečník.
Hudacký, Ján, poslanec NR SR (2014-12-12):
Ďakujem pekne, pani podpredsedníčka. Chcem zareagovať na pána ministra v tejto súvislosti, aká bola transparentná teda tá súťaž, že či teda boli alebo neboli šité podmienky na firmu Fleetpay. A dotknem sa práve tej technickej spôsobilosti v rámci oznámenia o vyhlásení tejto verejnej súťaže a tam sa píše: „Záujemca vo svojej žiadosti o účasť, okrem iného teda za roky 2010, ´11 a ´12, preukáže, že realizoval minimálne jednu zákazku alebo projekt rovnakého alebo obdobného charakteru.“ Potiaľ by to bolo v poriadku. V podstate mohli by do toho ísť banky, ktokoľvek, kto chce. Lenže, pokračujem ďalej, ale „s nasledovnými parametrami“. A teraz: „Počas požadovanej doby realizácie zákazky projektu zabezpečenie výberu finančných prostriedkov prostredníctvom“, počúvajte dobre, „palivových kariet“, minimálne piatich vydavateľov týchto palivových kariet, „tak v režime predplatenia, ako aj v režime následného platenia“. Myslím si, že k tomu nič nie je treba dodávať. Jednoducho banky na základe tejto podmienky technickej spôsobilosti nemohli vstupovať do tejto súťaže. Takže toto je ten výsledok, prečo bola táto súťaž šitá na mieru firmy Fleetpay. Ďakujem pekne. (Potlesk.)
Pleštinská, Zita, poslankyňa NR SR (2021-02-04):
Ďakujem pekne, pán predsedajúci. Pán minister, chcela by som oceniť tvoj prístup k riešeniu pandémie COVID-19. Som tiež starostka obce a teším sa, že respirátory FFP2 budeme môcť zabezpečiť pre našich najviac ohrozených občanov za nižšie ceny. Samozrejme, občania si ich kúpia. Nedávno sme boli svedkami nákupnej horúčky v Lidli a ja verím, že znížením DPH bude cena prijateľná pre všetkých občanov. Sme na jednej lodi, štát aj samosprávy a, samozrejme, aj tí, ktorí zabezpečujú tieto ochranné prostriedky. Ja verím, že všetci máme rovnaký cit aj zodpovednosť a sa nám podarí tú pandémiu COVID-19 už konečne poraziť. Ďakujem.
Blanár, Juraj, podpredseda NR SR (2021-06-22):
Ďalší, pán poslanec Miroslav Suja.
P. Paška, predseda NR SR: (2006-08-03):
Nech sa páči, pán poslanec Lipšic.
Jurinová, Erika, podpredsedníčka NR SR (2015-02-04):
Ďakujem pekne, pani spravodajkyňa. Otváram rozpravu o tomto bode programu. Do rozpravy som nedostala žiadnu písomnú prihlášku. Pýtam sa, či sa chce niekto prihlásiť do rozpravy ústne. Nie je tomu tak. Vyhlasujem rozpravu za skončenú a prerušujem rokovanie o tomto bode programu. Páni poslanci, mali sme pokračovať druhým čítaním o návrhu poslancov Eugena Jurzycu, Jozefa Mikuša a Viliama Novotného, ktorí však žiadali, ktorí však požiadali pána predsedu o presunutie zákona v druhom čítaní na marcovú schôdzu. Ďalej pokračujeme prvým čítaním o návrhu poslancov Ľudovíta Kaníka, Eugena Jurzycu a Pavla Freša na vydanie zákona, ktorým sa mení a dopĺňa zákon č. 25/2006 Z. z. o verejnom obstarávaní. Páni predkladatelia sa nenachádzajú v sále. Návrh bude preložený na záver programu. Preto dávam, pristúpime k ďalšiemu bodu programu, ktorým je prvé čítanie o návrhu poslanca Miroslava Kadúca na vydanie zákona, ktorým sa mení a dopĺňa zákon č. 586/2003 Z. z. o advokácii a o zmene a doplnení zákona č. 455/1991 Zb. o živnostenskom podnikaní. Návrh zákona má parlamentnú tlač 1324, návrh na jeho pridelenie na prerokovanie výborom je v rozhodnutí č. 1334. Dávam slovo pánovi poslancovi Miroslavovi Kadúcovi, aby návrh zákona uviedol. Nech sa páči. [Rokovanie o návrhu poslanca Národnej rady Slovenskej republiky Miroslava Kadúca na vydanie zákona, ktorým sa mení a dopĺňa zákon č. 586/2003 Z. z. o advokácii a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení neskorších predpisov , tlač 1324.]
A. Belousovová, podpredsedníčka NR SR: (2007-10-29):
Teraz vystúpi pán poslanec Markovič. Nech sa páči, pán poslanec, máte slovo.
P. Gabura, poslanec: (2008-04-03):
Takisto čím ďalej, tým viac ako vodič sa dostávam do situácií, kde nevyspytateľné správanie cyklistov privodzuje situácie, že ja sa sám dostávam do ohrozenia života. Ďakujem.
Laurenčík, Milan, podpredseda NR SR (2021-09-21):
Ďakujem. Prosím, zaujmite miesto pre spravodajcu. Ja otváram rozpravu, do ktorej som dostal písomnú prihlášku. Písomne sa prihlásil pán poslanec Miloš Svrček, ktorý je zároveň aj navrhovateľom. Nech sa páči, máte slovo.
B. Bugár, podpredseda NR SR: (2006-01-31):
Pán poslanec Hopta. I. Hopta, poslanec: Vážený pán podpredseda, ja navrhujem, aby ako prvý bod rokovania na budúci utorok Národná rada prerokovala a schválila výzvu Národnej rady Slovenskej republiky adresovanú predsedovi vlády Slovenskej republiky Mikulášovi Dzurindovi na jeho odstúpenie z funkcie v súvislosti s haváriou nášho lietadla. Myslím si, že Mikuláš Dzurinda je morálne a politicky zodpovedný za to, pretože naši vojaci tam nemali čo robiť. Tiež sa pripájam k tomu, čo povedal pán Ševc, aby sme vyradili z programu bod 24, lebo si myslím že antikomunistické blúznenie pána poslanca Šimka patrí do iného ústavu, a nie do Národnej rady. Ďakujem za pozornosť.
Pellegrini, Peter, podpredseda NR SR (2020-03-24):
Pán poslanec Raši.
Drábiková, Lucia, poslankyňa NR SR (2021-06-23):
Milá Janka, chcem ťa takto osloviť a chcem na úvod povedať, že je mi to nesmierne ľúto, že tu padá veľmi veľa tvrdých a podľa môjho názoru veľmi necitlivých slov z obidvoch strán. Nechcem ti kaziť, nechcem ti kaziť, Janka, tvoj starostlivo vystavaný val z biologických poznatkov z rôznych sociologických prieskumov, z rôznych štatistík a predikcií o tom, kto sa ako bude vyvíjať. Ja som takisto nebola plánovaná, takisto som nebola očakávaná a takisto sa zvažovalo na začiatku, že či a vôbec a či budem. A ďakujem Bohu za to, že som. Moje detstvo bolo také, že som sa v podstate do svojich 14 rokov stále dusila, lebo som bola stále po nemocniciach. Bola som veľmi choré decko, ale napriek tomu sa to, nejako neľutujem. A chcem povedať aj k tým smutným príbehom, aj k tej žene, ktorú si spomínala, určite sa budem za ňu modliť, že toto sú naozaj situácie, kedy človek potrebuje podať pomocnú ruku, potrebuje odbornú pomoc, potrebuje psychoterapiu, pretože depresia je veľmi vážna vec a takisto posttraumatická stresová porucha. Tá žena určite zažila veľmi strašné veci. Ale nie sme determinovaní tým, ako sme boli počatí, či sme boli chcení, alebo sme neboli chcení. Toto nie je to, čo určuje náš ďalší vývin, a preto spoločnosť potrebuje naozaj tú solidaritu a to podanie pomocnej ruky tým ženám, ktoré sú v tej ťažkej situácii a naozaj sa to všetko na nich valí a pomoci niet. A chcem ešte reagovať aj na to, čo si povedala, že ak Boh je. Tak ja verím, že je. A som presvedčená, že je. A som presvedčená, Janka, že ťa miluje a že miluje každého z nás. A som presvedčená aj o tom, že mne... (Prerušenie vystúpenia časomerom.)
Zmajkovičová, Renáta, podpredsedníčka NR SR (2012-06-20):
Pán poslanec Mihál, nech sa páči, s reakciou.
Kozelová, Monika, poslankyňa NR SR (2021-05-05):
Pán predsedajúci, chcem požiadať, aby sa hlasovalo o mojom pozmeňujúcom návrhu, respektíve procedurálnom návrhu, chcem poprosiť, aby v stredu, v deň, keď zasadá vláda, kedy množstvo poslancov je na obhajobe svojich zákonov na Úrade vlády a potom lietajú sem, hore-dole, musia sa vracať potom naspäť, aby sa hlasovalo vždy v stredu len o sedemnástej hodine. To bol aj ten dôvod, prečo tu prepadávali, prepadávali poradia a zákony, takže poprosím o takýto pozmeňovák.
Paška, Pavol, predseda NR SR (2012-10-23):
(Hlasovanie.) 141 prítomných, 136 za, 4 sa zdržali, 1 nehlasoval. Návrh sme schválili.
Laurenčík, Milan, podpredseda NR SR (2021-12-09):
Na faktické poznámky bude teraz reagovať pán poslanec Richard Raši.
Šeliga, Juraj, podpredseda NR SR (2021-02-04):
Prepáčte mi, ja sa veľmi ospravedlňujem, vás preruším, aby bolo úplne jasné, že kto ide ďalší. Ešte vás poprosím, páni technici, ide to v poradí pán poslanec Vons, pán poslanec Šudík, pán poslanec Bubnár, áno, a pán poslanec Krajčír. Už to máme správne, aby všetci vedeli, že majú šancu vystúpiť. A teraz, nech sa páči, ešte raz.
T. Cabaj, podpredseda NR SR: (2010-02-11):
Pán poslanec, máte záujem položiť doplňujúcu otázku? Poprosím dve minúty pre pána poslanca Bauera.
Pellegrini, Peter, podpredseda NR SR (2020-04-23):
S reakciou na faktické poznámky, pán poslanec Kotleba, nech sa páči.
Bugár, Béla, podpredseda NR SR (2019-09-25):
Prezentujme sa a hlasujme. (Hlasovanie.) Prítomných 129 poslancov, za 31, proti 31, zdržalo sa 65, 2 nehlasovali. Návrh nebol schválený. Prosím teraz pána Slobodu, aby uviedol hlasovanie v prvom čítaní o návrhu skupiny poslancov na vydanie zákona, ktorým sa mení a dopĺňa zákon č. 461/2003 Z. z. o sociálnom poistení (tlač 1650), nech sa páči. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov , tlač 1650.)
Mihál, Jozef, poslanec NR SR (2018-10-17):
Je, no.
Podmanický, Ján, poslanec NR SR (2018-12-07):
Hlasovali sme o všetkých pozmeňujúcich návrhoch zo spoločnej správy, teraz prejdeme k hlasovaniu o pozmeňujúcom návrhu podanom v rozprave. Pán predseda, dajte, prosím, hlasovať o pozmeňujúcom návrhu pani poslankyne Simony Petrík.
Sulík, Richard, poslanec NR SR (2022-09-22):
Ďakujem pekne. Pán Taraba, chcel by som vaše vystúpenie doplniť o jednu informáciu, preto lebo dosť často sa stretávam s argumentom, že čo by pomohlo Slovalcu tých 20 – 30 mil., keď veď oni potrebujú 500 na to, aby vyrovnali cenu elektriny. A to je tak, že tá cena elektriny nestojí vždy rovnako, ona stojí skrátka v čase inak. My sme rokovali na ministerstve financií spolu s ministrom životného prostredia Budajom a snažili sme sa presvedčiť Igora Matoviča, aby súhlasil s tým, že peniaze z euro, z Envirofondu pôjdu do priemyslu, aby to bolo stanovené presne. To znamená jednak, že, alebo minimálne, že by odpadol ten ods. 8 § 18, to je aj predmet tohto návrhu. To znamená, tie peniaze musia ísť, lebo ten ods. 8 hovorí, že mali by, ale nakoniec aj tak nemusia. A po druhé sme sa snažili tú sumu navýšiť. Keby v tom čase Slovalco vedelo, keby skrátka tu bola právna istota, keby bolo v zákone napísané peniaze pôjdu a bodka. A nieže peniaze pôjdu, ale keď si minister financií zmyslí inak, tak nepôjdu. Čiže keby tu bola právna istota, Slovalco by vedelo, okej, tu dostaneme takúto sumu a môžeme nakúpiť elektrinu za 100, i keď už vtedy povedzme boli konkurencieschopní pri 90. Toto je ten fígeľ v tom celom, a preto si myslíme, je veľmi dôležité kogentne stanoviť, to znamená napevno povedať, z Envirofondu pôjde toľkoto peňazí do priemyslu, nech sa deje, čo sa deje. Ďakujem pekne.
Pellegrini, Peter, predseda NR SR (2015-05-22):
Ďakujem pekne. Vyhlasujem všeobecnú rozpravu za skončenú. Chcem sa spýtať, či pán navrhovateľ chce zaujať záverečné slovo. Nech sa páči.
B. Bugár, podpredseda NR SR: (2002-04-10):
(Hlasovanie.) Prítomných 116 poslancov, za návrh hlasovalo 53, proti 29, zdržalo sa 27 poslancov, nehlasovalo 7 poslancov. Konštatujem, že Národná rada sa nerozhodla, že tento návrh zákona prerokuje v druhom čítaní. Vážené panie poslankyne, vážení páni poslanci, teraz budeme pokračovať prvým čítaním o návrhu poslancov Národnej rady Slovenskej republiky Petra Osuského a Petra Tatára na vydanie zákona, ktorým sa mení a dopĺňa zákon č. 335/1991 Zb. o súdoch a sudcoch v znení neskorších predpisov a zákon Slovenskej národnej rady č. 80/1992 Zb. o štátnej správe súdov v znení neskorších predpisov . Návrh zákona ste dostali ako tlač 1406. Návrh na pridelenie návrhu zákona na prerokovanie výborom Národnej rady máte v rozhodnutí predsedu Národnej rady č. 1570. Dávam slovo pánovi Petrovi Osuskému a prosím ho, aby návrh zákona uviedol.
Figeľ, Ján, podpredseda NR SR (2015-09-24):
Nech sa páči, Andrej Kolesík.
Kollár, Boris, poslanec NR SR (2016-10-27):
Ďakujem za slovo. Ja by som chcel len krátko reagovať na slová pána poslanca Matoviča, keď tu spomínal večeru za 260 euro. Áno, 260 euro je vysoká suma a ľudia to môžu vnímať negatívne. Ale ja by som sa chcel spýtať pána poslanca, že určil, že tá cena by mala byť napríklad 100 euro a tým pádom pán Danko tunak tento národ obral o nejakých 26-tisíc alebo koľko euro, teraz to vypočítal. A teda ja sa pýtam, kto bude ten arbiter a povie, že to má byť 100? Igor, vy? Alebo kto to bude? Lebo keď toto poviete, že 100 euro, tak ako sa má cítiť dôchodkyňa, ktorá má 280-eurovú penziu, zaplatí 180 za všetky poplatky a ostáva jej dajme tomu 80 eur na celý mesiac. Tá keď bude počuť, že Danko má urobiť večeru za 100 euro, no tak sa z toho zblázni, rozumiete ma. Takže mne ide o to, že tento zákon je dobrý, treba ho podporiť, súhlasím s tým, že hmotnú zodpovednosť, tú treba riešiť, týchto politikov, absolútne súhlasím, len akým spôsobom chceme zabezpečiť, že tu zase nespravíme nejaké kladivo na čarodejnice a budeme tunak, kto bude ten arbiter, kto povie, že tá večera má stáť 100 euro? A ešte chcem len povedať jednu vec k tomu summitu. Viete, keď si Slovensko nemôže dovoliť urobiť jeden summit počas našeho predsedníctva, no tak to tuná fakt zabaľme, zhasnime svetlo a poďme preč, lebo to by bolo fakt trápne. Čiže mne neprekáža summit, mne prekáža možno, možno plytvanie peňazí, ani nie možno na večery, mne vadia cétečká predražené, mne vadí to, že sa tunak rozkrádajú diaľnice, mne tunak vadí strašne veľa vecí. Tá večera je úplne na poslednom mieste, ale ide o princíp a tento zákon určite podporíme.
Kazda, Radovan, poslanec NR SR (2022-02-02):
Ďakujem. Vážené panie poslankyne, vážení páni poslanci, vážení prítomní, Výbor Národnej rady Slovenskej republiky pre hospodárske záležitosti ma určil ako spravodajcu k vládnemu návrhu zákona, ktorým sa mení a dopĺňa zákon č. 262/2014 Z. z. o pôsobnosti orgánov štátnej správy vo veciach prekurzorov výbušnín a o zmene a doplnení niektorých zákonov (tlač 811).V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený zákon spĺňa náležitosti podľa rokovacieho poriadku a Legislatívnych pravidiel tvorby zákonov. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady Slovenskej republiky navrhujem, aby návrh zákona prerokovali výbory: Ústavnoprávny výbor Národnej rady Slovenskej republiky a Výbor Národnej rady Slovenskej republiky pre hospodárske záležitosti. Za gestorský výbor navrhujem Výbor Národnej rady Slovenskej republiky pre hospodárske záležitosti. Odporúčam, aby výbory predmetný návrh zákona prerokovali do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní. Pán predsedajúci, otvorte, prosím, všeobecnú rozpravu.
Blaha, Ľuboš, poslanec NR SR (2020-09-22):
Pán kolega, mňa by zaujímalo, ako sa vy osobne vyrovnávate s tým, že váš bývalý stranícky šéf Andrej Kiska bol predstaviteľ komunistického režimu, a nazvali ste to kastou, zväzákom on bol v tej kaste zväzákov a hlásil sa do podľa vášho zákona zločineckej komunistickej strany. Prosím, odpovedzte mi, ako sa pozeráte na Andreja Kisku? Sedí s vami v jednej strane zločinec. Druhá otázka, viete, nenávisť voči komunizmu tu už má jednu dejinnú paralelu a bola veľmi nebezpečná. Najviac komunistov vždy nenávideli nacisti. Ako prvých ich posielali do koncentračných táborov a Hitler najčastejšie hovoril o odpore voči tzv. židoboľševikom, čiže v odpore voči komunistom. To znamená, chcete nadviazať na túto tradíciu dejinného myslenia na Hitlera, na nacizmus? Toto ja rozhodne odmietam. Tretia vec veľmi dôležitá. Podľa vašej definície v tomto zákone je celý ten systém od roku ’48 bez výnimky až do roku ’89 zločinecký, nemorálny, odsúdeniahodný alebo akokoľvek. To znamená vrátane Pražskej jari? Vrátene roku 1968, vrátane Alexandra Dubčeka, to myslíte vážne? Vy podľa vášho tohto zákona chcete obviniť Alexandra Dubčeka, že bol zločinec! Ale veď to je absolútne drzé a bezočivé. Však ten zákon musí pamätať na to, že tu aj v tom období boli rôzne etapy. Áno, 50. roky boli kruté, ale 60. roky boli o niečom inom a o niečom inom boli 70. a 80., keď pán Budaj písal do Nového slova, asi to nebolo to isté, ako keď odsúdili Husáka či Clementisa, že áno. Takže skúste historicky premýšľať a nevnucovať ľuďom svoju pravdu. To je typický znak totality. A podľa vášho zákona by sme dneska nemohli mať ani pamätníky Alexandrovi Dubčekovi. Vy už tam píšete, že ak niekto zvádzal aktívny odpor. No hociktorý historik vám povie, že ako zvádzal Alexander Dubček po roku ’68 aktívny odpor. Čo keď vám to niekto spochybní? Tak budeme teraz búrať sochy Alexandra Dubčeka? Prepáčte, toto je veľmi nebezpečné a krátkozraké.
Raši, Richard, podpredseda vlády SR pre investície a informatizáciu (2019-03-26):
Ďakujem pekne. Veľmi krátko, pani poslankyňa, určite by som teda kvôli týmto drobným nejasnostiam, ktoré zrejme vyplynuli z nedostatočného pochopenia predloženého návrhu zákona, tento zákon neprerušoval a možno by som využil príležitosť, aby ste sa stretli s odbornými útvarmi a ste si to vydiskutovali skôr, ako by sme urobili záver, ktorý by zbytočne predĺžil prijatie tohto zákona. Lebo naozaj celá filozofia zákona je o implementácii tých prvkov, ktoré celý proces čerpania týchto prostriedkov urýchlia, a ja predpokladám, že aj vy to myslíte dobre a vaším cieľom nie je prioritne robiť zle. Čiže pokiaľ to vaším cieľom nie je, tak určite nebudete mať záujem nejaký proces zastaviť a radšej si to vydiskutujete a po vydiskutovaní určite tu predstúpite a tento návrh zákona pochválite. Ďakujem pekne.